## Rješenje kojim se utvrđuje da je prestala važiti dozvola za obavljanje poslova zastupanja u osiguranju izdana Elvisu Uzelcu, vlasniku obrta Elvis-obrt za zastupanje u osiguranju, Rijeka

### NN 58/2011 (27.5.2011.), Rješenje kojim se utvrđuje da je prestala važiti dozvola za obavljanje poslova zastupanja u osiguranju izdana Elvisu Uzelcu, vlasniku obrta Elvis-obrt za zastupanje u osiguranju, Rijeka

HRVATSKA AGENCIJA ZA NADZOR FINANCIJSKIH USLUGA

1300

Na temelju odredbi članka 15. točka 4. alineja 3. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) i članka 12. stavak 1. Zakona o osiguranju (»Narodne novine« broj: 151/05, 87/08 i 82/09), Uprava Hrvatske agencije za nadzor financijskih usluga, u postupku nadzora nad poslovanjem Elvisa Uzelca iz Rijeke, Andree Benussia 6, vlasnika obrta Elvis-obrt za zastupanje u osiguranju, Rijeka, Osječka 39, na sjednici održanoj 12. svibnja 2011. donijela je

RJEŠENJE

I. Utvrđuje se da je prestala važiti dozvola za obavljanje poslova zastupanja u osiguranju izdana Elvisu Uzelcu iz Rijeke, Andree Benussia 6, vlasniku obrta Elvis-obrt za zastupanje u osiguranju, Rijeka, Osječka 39, rješenjem klasa: UP/I-453-02/09-37/3, urbroj: 326-112-09-4 dana 5. veljače 2009. godine.

II. Ovo rješenje objavit će se u »Narodnim novinama«.

Obrazloženje

Hrvatska agencija za nadzor financijskih usluga (dalje u tekstu: Agencija) donijela je 5. veljače 2009. godine rješenje klasa: UP/I-453-02/09-37/3, urbroj: 326-112-09-4 kojim je Elvisu Uzelcu iz Rijeke, Andree Benussia 6, osnivaču obrta Elvis-obrt za zastupanje u osiguranju, Rijeka, Osječka 39, izdala dozvolu za obavljanje djelatnosti zastupanja u osiguranju.

Sukladno članku 4. Pravilnika o sadržaju redovitih izvješća i izvješća na zahtjev Hrvatske agencije za nadzor financijskih usluga (»Narodne novine« broj 97/09) vlasnik obrta je dužan Agenciju izvještavati o strukturi i opsegu poslova zastupanja u osiguranju koje je obavilo u pojedinoj godini, dostavljanjem statističkih izvješća i preslika zaključenih ugovora o zastupanju u osiguranju, sa stanjem na dan 30. lipnja i 31. prosinca, u roku od mjesec dana od isteka izvještajnog datuma, na način propisan Pravilnikom o obliku i sadržaju financijskog i statističkog izvješća društva za zastupanje u osiguranju, odnosno društva za posredovanje u osiguranju i reosiguranju (»Narodne novine« broj 149/09 i 42/10).

Elvis Uzelac dostavio je Agenciji 2. ožujka 2011. statistička izvješća s 0,00 kn ostvarenog prihoda za period: 1. 1. – 31. 12. 2009., 1. 1. – 31. 3. 2010., 1. 1. – 30. 6. 2010., 1. 1. – 30. 9. 2010. i 1. 1. – 31. 12. 2010. godine.

S obzirom na to da iz dostavljenih statističkih izvješća za 2009. i 2010. godinu u kojima je navedeno 0,00 kn prihoda, proizlazi da Elvis Uzelac nije više od godinu dana obavljao poslove zastupanja u osiguranju, ispunjen je uvjet iz članka 252. stavak 5. točka 2. Zakona o osiguranju u vezi s člankom 236. stavak 4. tog Zakona za donošenje rješenja kojim se utvrđuje prestanak važenja dozvole za obavljanje djelatnosti zastupanja u osiguranju jer obrt za zastupanje u osiguranju nije obavljao poslove zastupanja u osiguranju duže od šest mjeseci, pa je utvrđeno da je dozvola za obavljanje poslova zastupanja u osiguranju izdana Elvisu Uzelcu iz Rijeke, Andree Benussia 6, vlasniku obrta Elvis-obrt za zastupanje u osiguranju, Rijeka, Osječka 39 prestala važiti.

Sukladno odredbi članka 8. stavak 3. Zakona o Hrvatskoj agenciji za nadzor financijskih usluga (»Narodne novine« broj 140/05), ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja nije dopuštena žalba, ali se može pokrenuti upravni spor podnošenjem tužbe Upravnom sudu Republike Hrvatske u roku od 30 dana od dana njegova primitka.

Klasa: UP/I-453-02/11-37/42

Urbroj: 326-112-11-1

Zagreb, 12. svibnja 2011.

Član Uprave
Ivan Vrljić, v. r.

Rješenje, NN 58/2011-1300